Un șofer de camion a încercat să introducă în România 17 pistoale, calibru 9 mm. Unde erau ascunse armele
Un șofer de camion, cetățean turc, și-a petrecut noaptea după gratii, după ce a încercat să introducă în România 17 pistoale, calibru 9mm. Armele erau ascunse în interiorul și în paravântul cabinei și au fost descoperite la controlul din Vama Calafat. Pentru că nu a putut prezenta documente pentru acestea, bărbatul a fost reținut pentru 24 de ore pentru nerespectarea regimului armelor și munițiilor și contrabandă calificată, anunță polițiștii de frontieră.